पाएं अपने शहर की ताज़ा ख़बरें और फ्री ई-पेपरडाउनलोड करें
दुनिया के पांचवें सबसे अमीर और फेसबुक के संस्थापक मार्क जुकरबर्ग के लिए एक जमीन सौदा भारी पड़ रहा है। दरअसल, मार्क ने हवाई आइलैंड स्टेट में 600 एकड़ जमीन खरीदी है। इसकी कीमत करीब 392 करोड़ रुपए है। प्राकृतिक सौंदर्य के लिए मशहूर हवाई में मार्क कुआई और पिला द्वीप में करीब 2000 एकड़ जमीन खरीद चुके हैं।
इतने बड़े पैमाने पर जमीन खरीदने के बाद 15 लाख से ज्यादा लोग उनके खिलाफ उतर आए हैं। जमीन खरीदी के विरोध में ऑनलाइन याचिका में हस्ताक्षर शुरू हो गए हैं। लोगों को लगता है कि जमीन के ज्यादातर हिस्से पर अगर किसी बाहरी का कब्जा होगा, तो राजशाही फिर लौट सकती है। इसका उनके जीवन पर असर पड़ेगा। हवाई में सन 1895 तक राजशाही थी, बाद में अमेरिका में विलय हो गया।
जुकरबर्ग के विरोध का दूसरा कारण है इस जमीन के मालिक। जमीन के पहले मालिक मिशनरी कपल अबनेर और लूसी विल्कॉक्स 1837 में हवाई आए थे। 1975 में वायली कॉर्पोरेशन ने इनसे मालिकाना हक ले लिया और अब जुकरबर्ग को बेच दिया। लोगों का यह भी मानना है कि बाहरी लोग आकर हवाई और इसके द्वीपों को पहले खरीदते हैं फिर दूसरे बाहरी लोगों को ही बेचते हैं। इससे बाहरी लोगों की कम्युनिटी तैयार हो रही है, जो की हवाई की संस्कृति के लिए खतरा है।
हवाई में कुल 8 आइलैंड, 3 के मालिक जुकरबर्ग
87 हजार कराेड़ रुपए की संपत्ति के मालिक मार्क इसी द्वीप पर सितंबर 2014 में काउई आइलैंड और मार्च 2019 में पिला बीच पर 1400 एकड़ जमीन खरीद चुके हैं। हवाई में 8 आइलैंड हैं और काउई आइलैंड इसका चौथा सबसे बड़ा हिस्सा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn